અમદાવાદ: વડા પ્રધાન નરેન્દ્ર મોદી અને જાપાનના વડા પ્રધાન શિન્ઝો આબે આજથી બે દિવસ અમદાવાદના મહેમાન બનવાના છે. બપોરે ર.૩૦ વાગ્યે નરેન્દ્ર મોદી અને ૩.૩૦ વાગ્યે જાપાનના વડા પ્રધાન શિન્ઝો આબે તેમના ડેલિગેશન સાથે અમદાવાદ એરપોર્ટ ખાતે આવશે, જેને લઈ તમામ તૈયારીઓ પૂર્ણ કરી દેવાઈ છે. ર-૦૦ વાગ્યાથી ૪-૦૦ વચ્ચેની તમામ ફ્લાઇટને ધીમી ગતિએ લે‌ન્ડિંગ કરાવવામાં આવશે. એર ટ્રાફિક કંટ્રોલ દ્વારા ત્રણ વખત રન-વેને ચેક કરવામાં આવશે. બર્ડ હિટિંગ ન થાય તેનું પણ ધ્યાન રાખવામાં આવશે.